
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
	
		,,În slujba oamenilor”


Nr. 11302/09.06.2023





REFERAT DE APROBARE
PRIVIND OPORTUNITATEA PROIECTULUI DE HOTĂRÂRE


Secțiunea 1 
Titlul proiectului de hotărâre

privind aprobarea listei asociaţiilor și fundaţiilor care au fost respinse in urma procesului de evaluare de catre Comisia de Evaluare si Selectionare a asociatiilor, fundatiilor si cultelor care pot primii subventie din bugetul local in baza Legii 34/1998



Sectiunea a 2 - a 
Motivul emiterii proiectului de hotărâre

[bookmark: _GoBack]

1. Descrierea situației actuale: 

Direcția de Asistență Socială a Municipiului Timișoara (DASMT) în calitate de serviciu public de asistență socială care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii Municipiului Timișoara aflați în situații de dificultate socială.
            Conform prevederilor Legii 292/2011 – Legea asistenței sociale, art. 112, alin. (3), lit. q, în domeniul organizării, administrării şi acordării serviciilor sociale, autorităţile administraţiei publice locale - ”încheie, în condiţiile legii, contracte şi convenţii de parteneriat, contracte de finanţare, contracte de subvenţionare pentru înfiinţarea, administrarea, finanţarea şi cofinanţarea de servicii sociale”, iar conform art. 136, alin (1), lit. a, din bugetele locale ale comunelor, oraşelor şi municipiilor, respectiv din bugetele locale ale sectoarelor municipiului Bucureşti se alocă fonduri pentru ”finanţarea serviciilor sociale aflate în administrare proprie, contractate sau subvenţionate în condiţiile legii, ori cofinanţate în baza contractelor de parteneriat”.
Prin HCLMT nr. 535 din 31.10.2022 privind reglementarea procedurilor de parcurs în vederea acordării subvenţiilor din bugetul local în baza Legii nr. 34/1998 privind acordarea unor subvenţii asociaţiilor,  fundaţiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înfiinţează şi administrează unităţi de asistenţă socială, pentru anul 2023, s-a aprobat constituirea Comisiei de evaluare şi selecţionare a asociaţiilor şi fundaţiilor care pot primi subvenţii de la bugetul local pentru anul 2023, Regulamentul de organizare şi funcţionare al comisiei (anexa1), Grila de evaluare şi Criteriile de evaluare şi selecţionare a asociaţiilor şi fundaţiilor (anexa 2), Liniile prioritare pentru subvenţionarea din bugetul local în anul 2023 a asociaţiilor şi fundaţiilor care furnizează servicii de asistenţă socială (anexa 3), Categoriile de cheltuieli pentru fiecare tip de serviciu social (anexa 4), Serviciile complementare subvenţionate din bugetul local (anexa 5), Criteriile de departajare a unităților de asistență socială cu același punctaj (anexa 6).
Prin HCLMT Nr.191 din 23.05.2023 privind aprobarea desfasurarii unei selectii ulterioare in vederea acordarii de subventii din bugetul local in baza Legii 34/1998, asociatiilor, fundatiilor si cultelor care infinteaza si administreaza unitati de asistenta sociala, pentru anul 2023 cu incadrarea in sumele prevazute in buget cu aceasta destinatie pentru anul 2023, s-a hotarat desfasurarea unei selectii ulterioare de catre Comisia de evaluare şi selecţionare a asociaţiilor şi fundaţiilor care pot primi subvenţii de la bugetul local pentru anul 2023 aprobata prin HCLMT 535/31.10.2022 si conform prevederilor anexelor 1,2 la HCLMT 535/31.10.2022. Liniile prioritare pentru selectia ulterioara privind subvenţionarea din bugetul local în anul 2023 a asociaţiilor şi fundaţiilor care furnizează servicii de asistenţă socială au fost aprobate prin Anexa 1 la HCLMT 191/23.05.2023.
Singura ONG care a depus documentatia de solicitare a subvenţiei pentru anul 2023, conform H.G. nr. 1153/2001 pentru aprobarea Normelor metodologice de aplicare a prevederilor Legii nr. 34/1998, cu modificările și completările ulterioare, a fost Asociatia Micile Comori pentru unitatea de asistenta sociala Centrul de zi pentru copii cu dizabilitati ”Impreuna”, cu Nr.11126 din 07.06.2023.
Comisia de evaluare şi selecţionare şi-a început activitatea în data de 09.06.2023. În cadrul şedinţei, comisia s-a împărțit în două subcomisii, conform Regulamentului de organizare și funcționare, după care a inceput completarea etapelor din Grila de Evaluare și s-au aplicat Criteriile de evaluare şi selecţionare a asociaţiilor şi fundaţiilor. In urma verificarii administrative in cadrul Etapei 2 din Grila de evaluare şi Criteriile de evaluare şi selecţionare a asociaţiilor şi fundaţiilor (anexa 2), subcomisia 1 a constatat lipsa urmatoarelor documente: Extrasul actualizat din Registrul asociatiilor si fundatiilor de la Judecatorie si Certificatul de atestare fiscală emis de organul fiscal central, aspect care a generat sistarea procesului de evaluare si eliminarea unitatii de asistenta sociala in cauza.


2. Schimbări preconizate și rezultate așteptate:

Considerăm că Legea nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială, cu modificările și completările ulterioare, respectiv Normele metodologice de aplicare a prevederilor Legii nr. 34/1998, asigură cadrul legal propice pentru continuarea sprijinirii unor furnizori privați de servicii sociale şi în anul 2023.
         Avand in vedere Procesul Verbal al sedintei din data de 09.06.2023 inregistrat cu Nr.11300;
În baza celor prezentate și în conformitate cu prevederile Legii nr. 34/1998, propunem următoarele:

· Aprobarea listei asociaţiilor și fundaţiilor care au fost respinse in urma procesului de evaluare ulterioara de catre Comisia de Evaluare si Selectionare a asociatiilor, fundatiilor si cultelor care pot primii subventie din bugetul local in baza Legii 34/1998, conform anexei nr. 1.


3. Alte informatii - nu este cazul.


4. Concluzii:

Pentru motivele expuse pe larg mai sus, propunem aprobarea Proiectului de hotărâre privind aprobarea listei asociaţiilor și fundaţiilor care au fost respinse in urma procesului de evaluare de catre Comisia de Evaluare si Selectionare a asociatiilor, fundatiilor si cultelor care pot primii subventie din bugetul local in baza Legii 34/1998.




Primar
Dominic FRITZ                                                                                Director General al DASMT
                                                                                                                     ESZTERO EMESE			

